wannaphong/clean_thaiwikipedia huggingface dataset:
# โปร์ตูกอวู
โปร์ตูกอวู  เป็นเขตหนึ่งในจำนวนสองเขตของเทศบาลซีนึช ประเทศโปรตุเกส ตั้งอยู่ห่างจากกรุงลิสบอนไปทางทิศใต้ (ตามชายฝั่งตะวันตกของภูมิภาคอาเล็งแตฌู) ประมาณ 160 กิโลเมตร ก่อตั้งขึ้นเมื่อวันที่ 31 ธันวาคม ค.ศ. 1984 มีพื้นที่ 48.73 ตารางกิโลเมตร และมีประชากร 1,160 คน (ค.ศ. 2001) ความหนาแน่นของประชากรคิดเป็น 22.9 คนต่อตารางกิโลเมตร เป็นที่รู้จักในเรื่องชายหาด
 
ใกล้ชายฝั่งมีเกาะปือซือไกรู (Pessegueiro) ซึ่งมีป้อมปราการอยู่ และเป็นส่วนหนึ่งของเขตโปร์ตูกอวูด้วย
# พระอาทิตย์ตก
พระอาทิตย์ตก คือช่วงเวลาที่ดวงอาทิตย์ลับขอบฟ้าไปจากการมองเห็น

พระอาทิตย์ตกอย่างสมบูรณ์ หมายถึงเมื่อดวงอาทิตย์ทั้งดวงไม่สามารถมองเห็นได้อีก ส่งผลให้ระยะเวลากลางวันโดยเฉลี่ยยาวกว่ากลางคืนเล็กน้อย เนื่องจากกลางคืนจะเริ่มต้นเมื่อลับตาแล้วเท่านั้น ในขณะที่การกระเจิงแสงในชั้นบรรยากาศยังคงทำให้ท้องฟ้าสว่างอยู่ จึงทำให้ช่วงเวลาพระอาทิตย์ตกไม่ตรงกับเวลาที่มืดสนิท

ช่วงระหว่างที่ดวงอาทิตย์ลับขอบฟ้าแต่ยังไม่ตกอย่างสมบูรณ์เรียกว่า "สนธยา" โดยช่วงเวลาตั้งแต่ขอบแรกของดวงอาทิตย์หายไปจนสิ้นสุดทั้งหมดใช้เวลาประมาณ 3–4 นาที ทั้งนี้ขึ้นอยู่กับฤดูกาลและละติจูด เช่น บริเวณใกล้เส้นศูนย์สูตรจะใช้เวลานานกว่า 2 นาที

พระอาทิตย์ตกมักถูกนับเป็นจุดสิ้นสุดของวัน
# วัดเจดีย์เจ็ดยอด เชียงแสน
พระธาตุเจดีย์เจ็ดยอด (วัดเจ็ดยอด เชียงแสน) เป็นโบราณสถานในอำเภอเชียงแสน จังหวัดเชียงราย ตั้งอยู่ในหมู่อาคารของวัดพระธาตุผาเงา ตั้งอยู่เหนือองค์พระธาตุผาเงาไปบนดอยประมาณ 1 กิโลเมตร ปัจจุบันเหลือแต่เพียงซากเจดีย์ที่ชำรุดจนไม่เห็นสภาพเดิม บริเวณโดยรอบมีความร่มรื่นปกคลุมด้วยไม้ใหญ่และถูกพัฒนาเป็นสถานปฏิบัติธรรมhttp://www.cots.go.th/travelview/detail.php?id=27 ปัจจุบันพระธาตุถูกสร้างครอบด้วยองค์เจดีย์ตั้งชื่อว่า พระบรมธาตุพุทธนิมิตเจดีย์ สร้างขึ้นในปี พ.ศ. 2537
# เหรียญแนวรบด้านตะวันออก
thumb|100x100px|แพรแถบ Ostmedaille

เหรียญ "ยุทธการเหมันต์ด้านตะวันออก"  เป็นเครื่องอิสริยาภรณ์ทางทหารของเยอรมนีในช่วงสงครามโลกครั้งที่สอง เพื่อเป็นบำเหน็จให้แก่บุคคลชาวเยอรมันและชาวประเทศฝ่ายอักษะ ซึ่งที่ปฏิบัติหน้าที่ในแนวรบด้านตะวันออกของเยอรมันในช่วงการทัพฤดูหนาว เมื่อวันที่ 15 พฤศจิกายน ค.ศ. 1941 ถึง 15 เมษายน ค.ศ. 1942 ถูกจัดทำขึ้นเมื่อวันที่ 26 พฤศจิกายน คศ. 1942 และเป็นที่รู้จักกันโดยทั่วไปในชื่อว่า "Ostmedaille" (เหรียญตะวันออก) หรือ"เหรียญแนวรบรัสเซีย" 

เหรียญนี้ยังได้ถูกเรียกอีกอย่างว่า เหรียญแช่แข็งเนื้อ หรือ"เครื่องอิสริยาภรณ์เนื้อแช่แข็ง"  โดยบุคคลที่อยู่สังกัดในแฮร์(กองทัพบกเยอรมัน), ลุฟท์วัฟเฟอ(กองทัพอากาศเยอรมัน) และวัฟเฟิน-เอ็สเอ็สเป็นผู้รับรางวัล
# ทะเลวัดเดน
ทะเลวัดเดน (; ;  หรือ ; ;) เป็นเขตน้ำตื้นริมฝั่งบริเวณตะวันออกเฉียงใต้ของทะเลเหนือ ตั้งอยู่ระหว่างยุโรปภาคพื้นทวีปตะวันตกเฉียงเหนือกับแนวหมู่เกาะฟรีเชียน ก่อให้เกิดบริเวณน้ำตื้นที่มีที่ลุ่มราบน้ำขึ้นถึงกับพื้นที่ชุ่มน้ำ บริเวณนี้มีความหลากหลายทางชีวภาพสูงและเป็นพื้นที่สำคัญในการผสมพันธุ์และการอพยพของนก ใน ค.ศ. 2009 ทะเลวัดเดนส่วนดัตช์และเยอรมันถูกประกาศเป็นแหล่งมรดกโลกของยูเนสโก และส่วนของเดนมาร์กค่อยถูกเพิ่มในเดือนมิถุนายน ค.ศ. 2014Wadden Sea World Heritage Site. Retrieved on 29 April 2010.

ทะเลวัดเดนทอดยาวจากเด็นเฮ็ลเดอร์ทางตะวันตกเฉียงเหนือของประเทศเนเธอร์แลนด์ ผ่านชะวากทะเลของประเทศเยอรมนี ไปยังชายฝั่งทางเหนือที่สกัลลิงเงินในประเทศเดนมาร์ก ซึ่งมีชายฝั่งรวม  และกินพื้นที่รวมประมาณ  ในอดีต บริเวณนี้มักถูกน้ำท่วมรุนแรง ทำให้มีผู้เสียชีวิตหลายพันคน บางครั้งถึงขั้นเปลี่ยนรูปร่างชายฝั่ง มีการสร้างคันดินจำนวนมากกับถนนข้ามแหล่งน้ำบางส่วน และน้ำท่วมในช่วงไม่กี่ปีที่ผ่านมาทำให้มีผู้เสียชีวิตน้อยหรือไม่มีเลย (แม้ว่าจะมีคันดินกั้นน้ำบางแห่งและในพื้นที่ไม่ค่อยถูกบุกรุกในประวัติศาสตร์ที่ผ่านมาก็ตาม) จึงทำให้เป็นการเปลี่ยนแปลงแหล่งที่อยู่ของมนุษย์มากที่สุดในโลก
# กางเขนสเปน
กางเขนสเปน เป็นเครื่องอิสริยาภรณ์ที่มีความโดดเด่นของเยอรมนีเพื่อเป็นการปูนบำเหน็จให้กับทหารเยอรมันที่ได้เข้าร่วมในสงครามกลางเมืองสเปน ต่อสู้รบเพื่อนายพลฝ่ายชาตินิยม ต่อมาได้กลายเป็นผู้นำสเปน ฟรันซิสโก ฟรังโกSpanish Cross
# ฟรีเชีย
ฟรีเชีย , ฟริสลอน , ฟรีสลันด์  หรือ ฟรีสลันท์  เป็นชื่อภูมิภาคชายฝั่งตลอดมุมด้านตะวันออกเฉียงใต้ของทะเลเหนือ ทุกวันนี้เป็นส่วนหนึ่งของประเทศเนเธอร์แลนด์ (รวมถึงจังหวัดฟรีสลันด์สมัยใหม่) และประเทศเยอรมนี ฟรีเชียเป็นบ้านเกิดเมืองนอนดั้งเดิมของชาวฟรีเชียซึ่งเป็นชนเจอร์แมนิกกลุ่มหนึ่งที่พูดภาษาฟรีเชีย ภาษานี้จัดอยู่ในกลุ่มภาษาแองโกล-ฟรีเชียนร่วมกับภาษาอังกฤษและภาษาสกอต
# กางเขนวีรกรรมสงคราม
200px|thumb|กางเขนวีรกรรมสงครามพร้อมดาบ

กางเขนวีรกรรมสงคราม  เป็นเครื่องอิสริยาภรณ์ทหารของนาซีเยอรมนีในช่วงสงครามโลกครั้งที่สอง มีการมอบให้แก่บุคลากรทหารและทั้งพลเรือน มีการสถาปนาแบบเป็นสี่ชั้นจนกระทั่งสิ้นสุดสงคราม นอกจากนี้ ยังมีการทำเป็นรูปแบบเหรียญกลมสำหรับพลเรือนเท่านั้นที่เรียกว่า "เหรียญวีรกรรมสงคราม" (Kriegsverdienstmedaille) ต่อมาในปีค.ศ. 1957 กองทัพเยอรมนีตะวันตกได้นำเหรียญนี้กลับมาใช้อีกครั้งโดยตัดตราสวัสดิกะออกเพื่อมอบแก่ทหารผ่านศึก

กางเขนวีรกรรมสงครามถูกสถาปนาขึ้นโดยอดอล์ฟ ฮิตเลอร์ ในเดือนตุลาคม ค.ศ. 1939 เพื่อสืบทอดกางเขนเหล็กชั้นสองสำหรับผู้ไม่ได้รบ ซึ่งเลิกใช้ไปในปีค.ศ. 1918
# เหรียญกำแพงตะวันตก
เหรียญกำแพงตะวันตก เป็นเครื่องราชอิสริยาภรณ์ทางทางการเมืองของนาซีเยอรมนี ถูกทำขึ้นเมื่อวันที่ 2 สิงหาคม ค.ศ. 1939 และปูนบำเหน็จให้กับผู้ที่ออกแบบและสร้างป้อมปราการบนชายแดนตะวันตกของเยอรมนี เป็นที่รู้จักกันคือ กำแพงตะวันตก หรือในภาษาอังกฤษเรียกว่า แนวซีคฟรีทและมอบให้กับทหารที่ได้เข้าประจำการอยู่ที่นั้นเมื่อวันที่ 15 มิถุนายน ค.ศ. 1938 ถึง 31 มีนาคม ค.ศ. 1939 ในจำนวนทั้งหมด 622,064 เหรียญได้ถูกมอบให้จนกระทั่งวันที่ 31 มกราคม ค.ศ. 1941 ในปี ค.ศ. 1944 ภายหลังการบุกครองของฝ่ายสัมพันธมิตร มันได้ถูก"ทำขึ้นมาใหม่"เพื่อมอบเพื่อมอบให้กับผู้ที่ได้เข้ามามีส่วนร่วมในป้อมปราการบนชายแดนตะวันตก มันได้ถูกมอบให้แก่จำนวนกว่า 800,000 นายในจำนวนทั้งหมดเมื่อสงครามยุติลง
# หอพักสงเคราะห์
หอพักสงเคราะห์ราชบัณฑิตยสถาน. พจนานุกรมศัพท์สถาปัตยกรรมศาสตร์ ฉบับราชบัณฑิตยสถาน. กรุงเทพฯ : ราชบัณฑิตยสถาน, 2554, หน้า 72. หรือที่นิยมเรียกทับศัพท์ว่า โฮสเท็ล หรือ โฮสเต็ล  คือรูปแบบหนึ่งของโรงแรม ที่มีลักษณะเปิดให้แขกเข้าพักโดยนอนรวมกับแขกคนอื่นในห้องพักแบบหอนอน (dormitory, dorm) ซึ่งนิยมทำเป็นเตียงสองชั้น ส่วนใหญ่มักรองรับนักท่องเที่ยวสะพายเป้และมีราคาต่อคืนที่ประหยัด (budget hotel) ในประเทศไทยมีหอพักสงเคราะห์จำนวนมากในแหล่งท่องเที่ยวเช่น ถนนข้าวสาร ถนนนิมมานเหมินทร์

โดยปกติหอพักสงเคราะห์จะมีการแบ่งห้องพักเป็นขนาดตามจำนวนเตียง ตั้งแต่ 24, 16, 8, 4 เตียง ซึ่งราคาก็จะสูงขึ้นตามความเป็นส่วนตัวของห้องพัก ในบางแห่งมีการแยกหอนอนแบบหญิงล้วน (female dorm) ไว้เฉพาะ ด้วยความที้เป็นห้องพักรวม ห้องน้ำมักจะถูกแยกไว้ด้านนอกเป็นห้องน้ำรวม ซึ่งมีทั้งสุขภัณฑ์และที่อาบน้ำhttps://dsignsomething.com/2016/07/07/รู้จักโฮสเทล-ที่พักคู่ใ/

 ในประเทศไทย 
หอพักสงเคราะห์แห่งแรกในประเทศไทยเชื่อกันว่าคือ "สะพายเป้ โฮสเท็ล" บนถนนสุรศักดิ์ เขตบางรัก ซึ่งเปิดทำการมาก่อนปี พ.ศ. 2554 และได้ปิดตัวลงในราวปี พ.ศ. 2559 ธุรกิจหอพักสงเคราะห์ในประเทศไทยเริ่มเป็นที่แพร่หลายในถนนข้าวสารและบริเวณแหล่งท่องเที่ยวในกรุงเทพมหานครราวปี พ.ศ. 2557–2558https://m.facebook.com/howtohostel/posts/928143447339715 สังเกตได้จากหอพักสงเคราะห์แห่งแรก ๆ เช่น หลับดีโฮสเท็ล (Lub-D Hostel), เบด สเตชั่น โฮสเท็ล (Bed Station Hostel), เดอะยาร์ดโฮสเท็ล (The Yard Hostel), มอนอเมอร์โฮสเท็ล (Monomer Hostel) เป็นต้น ในปีเดียวกันธุรกิจหอพักสงเคราะห์ก็เริ่มแพร่หลายในจังหวัดท่องเที่ยวของไทย ได้แก่ จังหวัดเชียงใหม่ (โดยเฉพาะบนถนนนิมมานเหมินทร์), เกาะเต่า, เกาะสมุย, พัทยา และภูเก็ต

 โรงแรมบูทีก 
โรงแรมบูทีก หรือ บูทีกโฮเท็ล  คือหอพักสงเคราะห์รูปแบบหนึ่งที่เน้นความสวยงามในการตกแต่งภายใน ซึ่งถือเป็นวิวัฒนาการใหม่ของหอพักสงเคราะห์จากดั้งเดิมเป็นเพียงที่พักราคาถูก บูทีกโฮเท็ลต้องการสร้างประสบการณ์การพักผ่อนและค้นพบเพื่อนใหม่ที่มาพักในหอนอนเดียวกัน
# เครื่องหมายยานเกราะ
thumb

เครื่องหมายยานเกราะ เป็นเครื่องอิสริยาภรณ์ทางทหารของนาซีเยอรมนีในช่วงสงครามโลกครั้งที่สองเพื่อปูนบำเหน็จให้แก่ทหารในกองพลยานเกราะ ได้ถูกแนะนำเมื่อวันที่ 20 ธันวาคม ค.ศ. 1939 เครื่องหมายยานเกราะเป็นการมอบอำนาจสำหรับบุคคลากรยานเกราะและพันเซอร์แกรนาเดียร์(ทหารราบยานเกราะ)จนกระทั่งได้ถูกติดตั้งด้วยยานพาหนะเกราะ นอกจากนี้ยังได้นำเสนอให้กับสมาชิกกลุ่มยานเกราะลาดตระเวณกับกองพันไรเฟิลของกองพลยานเกราะ อำนาจของเครื่องหมายเหล่านั้นมักจะทำขึ้นในระดับกองร้อยหรือกองพล
 
upright|thumb|รุ่นปี ค.ศ. 1957
รถถังในตรงกลางของเหรียญจะเป็นรถถังแพนเซอร์ 4 เครื่องหมายของการสู้รบด้วยจำนวน 50 และ 100 จะถูกตีด้วยโลหะผสมสังกะสีน้ำหนักเบา นี้เพื่อให้เข็มกลัดมีขนาดใหญ่ขึ้นซึ่งจะทำให้ไม่ถูกดึงออกจากหน้าอกเสื้อได้ ปี ค.ศ. 1957 รุ่นปราศจากนาซีซึ่งจะไม่มีเครื่องหมายนกอินทรีและสวัสติกะ แต่ก็ยังคงไม่เปลี่ยนแปลงใดๆ
# โรคพยาธิหอยโข่ง
โรคพยาธิหอยโข่งหรือโรคพยาธิปอดหนู  เป็นโรคติดเชื้อพยาธิหอยโข่งหรือพยาธิปอดหนู (Angiostrongylus cantonensis) จากการทานหอยทาก ทากหรือมอลลัสกาที่ดิบหรือปรุงไม่สุก รวมถึงทานผักและผลไม้หรือดื่มน้ำที่ไม่สะอาด การติดเชื้อพยาธิหอยโข่งในมนุษย์ก่อให้เกิดโรคเยื่อหุ้มสมองอักเสบหรือเยื่อหุ้มสมองกับสมองอักเสบ แต่ผู้ป่วยส่วนใหญ่สามารถหายได้เองโดยไม่ต้องรับการรักษา อย่างไรก็ตาม ในรายที่มีอาการร้ายแรง อาจมีอาการผิดปกติทางระบบประสาทส่วนกลางจนถึงขั้นเสียชีวิตDavid, John T. and Petri, William A Jr. Markell and Voge’s Medical Parasitology. St. Louis, MO: El Sevier, 2006.

พยาธิหอยโข่งเป็นนีมาโทดาที่อาศัยอยู่ในหลอดเลือดแดงในปอดของหนู จึงมีอีกชื่อคือพยาธิปอดหนู (rat lungworm) ตัวเต็มวัยมีลักษณะเรียว ยาวประมาณ 2-3 เซนติเมตร ไข่พยาธิจะอาศัยอยู่ในมูลของหนู ซึ่งเป็นอาหารของทากหรือมอลลัสกา เมื่อมนุษย์ได้รับเชื้อเข้าไปจะมีระยะฟักตัวประมาณ 1 สัปดาห์ถึง 1 เดือน อาการแรกเริ่มได้แก่ปวดท้อง คลื่นไส้ อาเจียนและอ่อนแรง ก่อนจะมีไข้ ปวดคอและศีรษะ รวมถึงมีอาการผิดปกติทางระบบประสาทและดวงตา

การตรวจหาพยาธิหอยโข่งเป็นไปได้ยาก แพทย์จึงใช้วิธีการตรวจอีโอซิโนฟิลในน้ำหล่อสมองไขสันหลังเพื่อวินิจฉัยโรคเยื่อหุ้มสมองอักเสบ รวมถึงการสแกนสมองและตรวจสารน้ำในร่างกาย การรักษานิยมใช้ยาฆ่าพยาธิ เช่น อัลเบนดาโซล (albendazole), มีเบนดาโซล (mebendazole) หรือไอเวอร์เมกติน (ivermectin) ร่วมกับยาแก้อักเสบ วิธีป้องกันมักมีการแนะนำให้หลีกเลี่ยงการทานทากหรือมอลลัสกาดิบและการดื่มน้ำที่ปนเปื้อน
# พิพิธภัณฑ์ธรรมชาติและวิทยาศาสตร์แห่งชาติ
พิพิธภัณฑ์ธรรมชาติและวิทยาศาสตร์แห่งชาติ (国立科学博物館; Kokuritsu Kagaku Hakubutsukan) เป็นพิพิธภัณฑ์ที่ตั้งอยู่ในสวนอูเอโนะ กรุงโตเกียว ประเทศญี่ปุ่น พิพิธภัณฑ์เปิดให้เข้าชมในปี ค.ศ. 1871 เคยใช้ชื่อว่า พิพิธภัณฑ์กระทรวงศึกษาธิการ (Ministry of Education Museum), พิพิธภัณฑ์โตเกียว (Tokyo Museum), พิพิธภัณฑ์วิทยาศาสตร์โตเกียว (Tokyo Science Museum) ภายในจัดแสดงนิทรรศการถาวรเกี่บวกับประวัติทางธรรมชาติวิทยา ชีววิทยา ธรณีวิทยา และประวัติศาสตร์การค้นคว้าทางวิทยาศาสตร์ในประเทศญี่ปุ่นตั้งแต่ยุคก่อนสมัยเมจิhttps://medium.com/@otherside914/national-museum-of-nature-and-science-tokyo-japan-ab0036f08c50
# เจ้าราชบุตร (โย้)
เจ้าราชบุตร (โย้)  เป็นเจ้าผู้ครองนครจำปาศักดิ์ ลำดับที่ 6 (พ.ศ. 2362 - พ.ศ. 2370) และเป็นเจ้าราชบุตรแห่งนครเวียงจันทน์ พระราชโอรสในเจ้าอนุวงศ์ ร่วมกับเจ้าอนุวงศ์ประกาศแยกตัวเป็นอิสระจากไทยในปี พ.ศ. 2369 - พ.ศ. 2370
# ทรัพย์สินส่วนบุคคล
ทรัพย์สินส่วนบุคคล  คือชื่อเรียกทางกฎหมายของความเป็นเจ้าของในทรัพย์สินของนิติบุคคล ทรัพย์สินส่วนบุคคลแตกต่างจากทรัพย์สินสาธารณะที่เป็นของรัฐและต่างจากทรัพย์สินส่วนรวม (collective property หรือ cooperative property)  ที่เจ้าของเป็นองค์การนอกภาครัฐ ทรัพย์สินส่วนบุคคลอาจเป็นได้ทั้งสังหาริมทรัพย์ส่วนตัว (สินค้าบริโภค) หรือสินค้าประเภททุน (capital goods) ทรัพย์สินส่วนบุคคลเป็นแนวคิดทางกฎหมายที่อธิบายและบังคับใช้ในระบบการเมืองของประเทศ
# ฟาเนอ
ฟาเนอ (,) เป็นเกาะเดนมาร์กในทะเลเหนือนอกจากฝั่งทิศตะวันตกเฉียงใต้ของประเทศเดนมาร์ก เป็นเกาะทางเหนือสุดของหมู่เกาะเดนิชวัดเดนซี เทศบาลฟาเนอเป็นเทศบาลบนเกาะฟาเนอและเป็นศูนย์การกลางปกครองของเมืองนอร์บี (Nordby)

เกาะฟาเนอมีทะเลวัดเดนคั่นกับแผ่นดินใหญ่ มีพื้นที่ราว (C. Michael Hogan. 2011) เกาะยาว  และกว้าง  สามารถเดินทางยังเมืองเอสบีเยร์บนแผ่นดินใหญ่โดยเรือข้ามฟาก ใช้เวลาเดินทาง 12 นาที 

การเมือง
สภาเทศบาลฟาเนอมีสมาชิก 11 คน โดยจะมีการเลอกตั้งใหม่ทุก ๆ 4 ปี
# แคทรีโอนา เกรย์
แคทรีโอนา เอลิซา มักนายอน เกรย์ (เกิด 6 มกราคม พ.ศ. 2537) เป็นนางแบบ นักร้อง และนางงามเชื้อสายออสเตรเลียสก็อตแลนด์ เธอได้รับตำแหน่งนางงามจักรวาล 2018 ที่จัดขึ้น ณ กรุงเทพมหานคร ประเทศไทย และเธอเป็นนางงามจักรวาล คนที่ 67 และเป็นนางงามจักรวาลคนที่สามของฟิลิปปินส์ ต่อจากพีอา ววทซ์บัค นางงามจักรวาล 2015

ก่อนหน้านี้ เกรย์เคยได้รับตำแหน่ง มิสเวิลด์2016และไปประกวดมิสเวิลด์ 2016ต่อที่ประเทศสหรัฐอเมริกาโดยเธอทำได้แค่เข้ารอบ 5 คนสุดท้ายทั้งที่ปีนั้นเธอเป็นตัวเก็งที่จะคว้ามงกุฎ

 ชีวิตในวัยเด็ก 
เกรย์เป็นลูกคนเดียวเกิดที่เมืองแคนส์ รัฐควีนส์แลนด์ ประเทศออสเตรเลีย พ่อเป็นชาวออสเตรเลียเชื้อสายสกอตแลนด์ชื่อ เอียน เกรย์ แม่คือ นอร์มีตา รากัส มักนายอน ชื่อแคททริโอน่า เกรย์ตั้งตามชื่อคุณย่าของเธอ แคทเธอรีน เกรย์ผู้อพยพจากสก็อตแลนด์ไปยังออสเตรเลียตะวันตกในปี1952 และชื่อเอลิซ่า มักนายอน ตั้งตามชื่อคุณยายของเธอ เอลซ่า มักนายอน เธอเข้ารับการศึกษามัธยมที่ Trinity Anglican School ในเมือนแคนส์เธอเป็นนักร้องนำวงแจ๊สของโรงเรียนและเคยร่วมแสดงละครเวทีมิสไซง่อนในรายการClickโดยรับบทเป็นชาร์ลีวัยหนุ่ม  จากนั้นเธอก็ได้รับประกาศนียบัตรสาขาทฤษฎีดนตรีจาก Berklee College of Music ที่บอสตัน รัฐแมสซาชูเซตส์ นอกจากนี้เธอยังได้รับประกาศนียบัตรด้านสันทนาการกลางแจ้งและเข็มขัดสีดำจากสถาบันศิลปะการต่อสู้ Choi Kwang-Do และเธอยังสามารถเล่น กีต้าร์ เปียโน ไวโอลิน เธอมีพรสวรรค์ในการร้องเพลงการเต้นและวาดภาพ ชื่นชอบในศิลปะและการเดินทางท่องเที่ยว เริ่มเข้าสู่วงการนางแบบเมื่ออายุ15ปีแต่ภายหลังจบการศึกษาชั้นมัธยมศึกษาตอนปลายที่ออสเตรเรียในวัย17ปีเกรย์ได้ย้ายไปประกอบอาชีพนางแบบเต็มตัว และเริ่มเข้าสู่วงการนางงามครั้งแรกในปี2016ในวัย22ปี

 ชีวิตส่วนตัว 
ปัจจุบันเธอเป็นนักรณรงค์เรื่องHIV/AIDS การสนับสนุนของเธอในตลอดหลายปีที่ผ่านมาได้มุงเน้นที่สิทธิสตรีและผลักดันLGBTQ+ เธอจัดตั้งโครงการระดมทุนเพื่อการศึกษาของเด็กๆในสลัมทอนโดและทำงานร่วมกับองค์กรYoung focus philippinesเพื่อช่วยเหลือเด็กๆอยากไร้และเป็นทูตให้กับองค์กรSmile Trainเพื่อเดินทางไปช่วยเหลือเด็กที่มีอาการปากแหว่งเพดานโหว่ทั่วโลก
วันที่ 23 พฤษภาคม 2020 เธอถูกเปิดเผยว่ากำลังคบหาอยู่กับนักแสดงชาวอเมริกัน แซม มิลบี 

แคทเป็นตัวแทนในการประกวดนางงามจักรวาล 2018 เมื่อวันที่ 17 ธันวาคม พ.ศ. 2561 ซึ่งจัดขึ้นที่อิมแพ็ค อารีน่าในจังหวัดนนทบุรี, ประเทศไทย เธอได้รับชัยชนะในการประกวดและได้ได้สวมใส่มงกุฎมิกิโมโตะเป็นคนสุดท้ายและสายสะพายนางงามจักรวาล ในระหว่างการแข่งขันเธอได้ทำการเดินสโลว์โมชั่นในการแข่งขันชุดว่ายน้ำซึ่งได้รับคำชมจากนางแบบอย่างTyra Banksและนักวิจาร์ณแฟชั่นอย่างแอชลีย์ เกรแฮม
ในฐานะนางงามจักรวาลในวาระของเธอ เธอได้เดินทางไปบราซิล, แคนาดา, ไทย, อินโดนีเซีย, แอฟริกาใต้, สหรัฐอาหรับเอมิเรตส์ และเมืองต่างๆในอเมริกาเพื่อร่วมทำการกุศลและออกงาน
กรรมการศิลปะและวัฒนธรรมแห่งชาติได้แต่งตั้งให้เธอเป็นทูตด้านศิลปะของหน่วยงานนอกจากนั้นเธอยังเป็นเอคอัครราชทูตหัถกรรมพื้นบ้านของกรมการค้าและอุตสาหกรรม
# กีฬาหมากล้อมในกีฬาแห่งชาติ ครั้งที่ 46
กีฬาหมากล้อมในกีฬาแห่งชาติ ครั้งที่ 46 เริ่มขึ้นเมื่อวันที่ 19–27 พฤษจิกายน พ.ศ. 2561 ณ ห้องเอ็ม 3518 อาคารเอ็ม 3 มหาวิทยาลัยแม่ฟ้าหลวง โดยมีการแข่งขันอยู่ 2 ชนิดกีฬา ได้แก่ บุคคลชาย และบุคคลหญิง

 สรุปเหรียญรางวัล 
1  3     2  52  3  2  1  53  2  2  1  54  1  1  4  65     2  1  36     1    17       3  38       2  29       1  110     1  1 รวม  8  8  16  32

 ประเภทชาย 
คู่ชายลภณ  จิรโศภินฤทธิ  เบญจฤทธิ์ดนัย  สุวัชราพงศกานต์  ศรอาราพชร  เทศวังชัยนันท์  จีระศิริโอฬาร  โรจนะบุรานนท์กฤษฎิ์  แจ่มขจรเกียรติทีมชายธีระ  รุ่งเรืองทวีพงศ์ตรัยพัทธ์  วุฒิบวรนันท์กฤษฎิ์  แจ่มขจรเกียรติรุ่งศักดิ์  โรจนาภรณ์กษิดิ์เดช  มัชฌิมาชาญศักดิ์  พันธเสนเบน  วงศ์สายใจดนย์  วงษ์ยะราเศรษฐพงษ์  อภิมงคลเลิศลภณ  จิรโศภินฤทธิ  เบญจฤทธิ์ธนพล  เตียวัฒนานนท์บุคคลชายธีระ  รุ่งเรืองทวีพงศ์วิชญ์ฤทธิ์  คฤหวาณิชธนพล  เตียวัฒนานนท์วรท  ตัณพิสุทธิ์

 ประเภทหญิง 
คู่หญิงภิญญาดา  ศรอาราวณิชชา  พิทักษ์วาณิชย์อิสรีย์  มหภาคโสภณพิศาลเขมณัฏฐ์  เจริญวรสกุลอนงค์  เชิดชูชัยไพบูลย์วรุณวิภา  ชื่นอารมย์กานดาวดี  พุ่งอินทร์กุสุมา  นาวาทองทีมหญิงไอรัก  ฟูกูฮาระวรัญญ์ภัสร์  ภรณวลัยณัฎฐนิช  จันทโรจวงศ์ษาวารี  พันธเสนฉัฐวีณ์  เบญจปรีชาสิทธิ์บุญธิชา  มูลอ้อมภิญญาดา  ศรอาราวณิชชา  พิทักษ์วาณิชย์สุรภา  บัญจภักดีศศิกาญจน์  หอมเกตุชนาพร  ส่งสถาพรพิชญา  พิมสารบุคคลหญิงภิญญาดา  ศรอาราณัฎฐนิช  จันทโรจวงศ์จุฑาเมตต์  จารุรัชตพันธ์ริบะคา  วงศ์ชูแก้ว

 ประเภทผสม 
คู่ผสมธัญชนก  อัครลาภวิชญ์ฤทธิ์  คฤหวาณิชธนพล  เตียวัฒนานนท์อลิสา  คูณาภินันท์ริบะคา  วงศ์ชูแก้วทบไชยทง  ไชยสุนทรชนาพร  ส่งสถาพรธณพนธ์  อดิเรกวุฒิกุลทีมผสมโอฬาร  โรจนะบุรานนท์กฤษฎิ์  แจ่มขจรเกียรติกาญจนา  ศีรีนวเสถียรวณิชชา  พิทักษ์วาณิชย์พงศกานต์  ศรอาราไพศาล  สัญธาดาลักษณ์พชรพล  พัดเย็นชื่นรุ่งศักดิ์  โรจนาภรณ์ชลธิชา  มูลอ้อมลภณ  จิรโศภินฤทธิ  เบญจฤทธิ์อลิสา  คูณาภินันท์

 แหล่งข้อมูลอื่น 
ตารางสรุปเหรียญ
# เจ้าอนุรุทธ
เจ้าอนุรุทธ  (พ.ศ. 2280 - พ.ศ. 2362)  เป็นเจ้าผู้ครองอาณาจักรหลวงพระบาง ลำดับที่ 7 (พ.ศ. 2334 - พ.ศ. 2359) พระราชโอรสองค์ที่ 2 ในเจ้าอินทโฉม พระเชษฐาในเจ้าสุริยวงศ์
# เจ้ามันธาตุราช
เจ้ามันธาตุราช (พ.ศ. 2315 - พ.ศ. 2380)  เป็นเจ้าผู้ครองอาณาจักรหลวงพระบาง ลำดับที่ 8 (พ.ศ. 2359 - พ.ศ. 2378) พระราชโอรสในเจ้าอนุรุทธ
# เฮาเกอซึน
เฮาเกอซึน  เป็นนครและเทศบาลในเทศมณฑลรูกาลัน ประเทศนอร์เวย์ ถือเป็นเมืองศูนย์กลางประชากรของภูมิภาคเฮากาลัน ทางเหนือของรูกาลัน ประชากรส่วนใหญ่ของเฮาเกอซึนอาศัยอยู่บริเวณเขตเมืองรอบศูนย์กลางเมือง กับทางตะวันตกเฉียงเหนือของเทศบาลที่ถือเป็นชนบท

เทศบาลมีพื้นที่ 73 ตร.กม. เป็นเทศบาลที่มีพื้นที่ใหญ่เป็นอันดับ 363 จาก 422 เทศบาลของนอร์เวย์ เป็นหนึ่งในเทศบาลที่เล็กที่สุดของประเทศ เฮาเกอซึนเป็นเทศบาลที่มีประชากรมากเป็นอันดับ 23 ของนอร์เวย์ โดยมีประชากร 37,166 คน ความหนาแน่นของประชากรของเทศบาลเท่ากับ 543.7 คนต่อตารางกิโลเมตร และมีประชากรเพิ่มขึ้น 15.1% จากทศวรรษที่ผ่านมา
# วัดพุทธปทีป
วัดพุทธปทีป กรุงลอนดอน ในพระบรมราชูปถัมภ์เป็นวัดไทยในต่างประเทศ ตั้งอยู่ในเมืองวิมเบิลดันลอนดอน สหราชอาณาจักร ถือเป็นวัดไทยแห่งแรกที่สร้างในสหราชอาณาจักร ในปี พ.ศ. 2509 งบประมาณการก่อสร้างราว 40 ล้านบาท ถือเป็นพระอุโบสถไทยแห่งแรกในทวีปยุโรปและกลายเป็นสถานที่ประกอบพิธีกรรมทางศาสนาของชาวไทยในสหราชอาณาจักร รวมทั้งเปิดต้อนรับผู้มาเยือนต่างศาสนาที่ต้องการศึกษาศาสนาและวัฒนธรรมของไทยแปลจาก :en:Wat Buddhapadipa

วัดแห่งนี้เริ่มจากการที่ พระราชสิทธิมุนี (โชดก ญาณสิทธิ ป.ธ.๙) และ พระมหาวิจิตร ติสฺสทตฺโต วัดมหาธาตุยุวราชรังสฤษฎิ์ ได้รับอาราธนาให้เดินทางไปทำการสอนวิปัสสนากรรมฐาน ณ พุทธวิหารแฮมสเตท (Hampstead Buddhist Vihara) กรุงลอนดอน โดยสังฆสมาคมแห่งประเทศอังกฤษ ส่งผลให้เป็นครั้งแรกที่พระพุทธศาสนาสายปฏิบัติได้ประดิษฐานในทวีปยุโรป ในเดือนตุลาคมปีเดียวกัน จึงได้มีการประชุมกลุ่มชาวไทยและนักเรียนไทยในกรุงลอนดอนถึงเรื่องการเผยแผ่พระพุทธศาสนาของไทยในประเทศอังกฤษซึ่งมีมติให้ตั้งวัดไทยขึ้นที่กรุงลอนดอน โดยได้รับความร่วมมือจากมหาเถรสมาคมและรัฐบาลไทย

ด้วยพระอุโบสถทรงไทยซึ่งเป็นหลังแรกในทวีปยุโรป ลักษณะเป็นอาคารจตุรมุขแบบกึ่งตรีมุขตามอย่างศิลปะสถาปัตยกรรมไทย ล้อมรอบด้วยกำแพงแก้ว มีห้องใต้ดินเป็นโถงห้องสมุดและประกอบพิธีกรรมทางศาสนาซึ่งพระอุโบสถนั้นออกแบบโดยนายประเวศ ลิมปรังษี ภายในพระอุโบสถประกอบด้วยภาพจิตรกรรมฝาผนังที่มีศิลปินที่มีชื่อเสียงของไทยร่วมสร้างขึ้น ได้แก่ อาจารย์เฉลิมชัย โฆษิตพิพัฒน์, ปัญญา วิจินธนสาร, สมภพ บุตรราช, บุญกว้าง นนท์เจริญ และ ปาง ชินสาย 

วัดแห่งนี้เคยปรากฏในรายการ ดิ เอ็ฟ เวอร์ด (The F Word) ซึ่งเชฟกอร์ดอน แรมซีย์ เดินทางมาเข้าชมการประกอบอาหารไทยและทดลองทำอาหารไทยถวายเพลพระสงฆ์ ในปี พ.ศ. 2554
# คาลเซย
คาลเซย  เป็นเทศบาลเกาะในเทศมณฑลทรุมส์และฟินมาร์ก ประเทศนอร์เวย์ มีพื้นที่ 1,092 ตารางกิโลเมตร (422 ตารางไมล์)  เป็นเทศบาลที่มีพื้นที่ใหญ่เป็นอันดับที่ 93 ใน 422 ของนอร์เวย์ คาลเซยเป็นเทศบาลที่มีประชากรเป็นอันดับที่ 310 ของนอร์เวย์ โดยมีประชากร 2,263 คน ความหนาแน่นของประชากรของเทศบาลคือ 2.2 คนต่อตารางกิโลเมตร และมีประชากรลดลงร้อยละ 5.9 จากทศวรรษที่ผ่านมา

ภูมิอากาศ
# กรวิชญ์ ทะสา
กรวิชญ์ ทะสา (เกิด 7 เมษายน พ.ศ. 2543) รู้จักในชื่อ ซัน  นักฟุตบอลอาชีพชาวไทยตำแหน่งกองหน้า ปัจจุบันลงเล่นให้กับเมืองทอง ยูไนเต็ด ในไทยลีก และทีมชาติไทย

กรวิชญ์เริ่มต้นการเป็นนักฟุตบอลจากการเป็นนักเตะเยาวชนของสโมสรฟุตบอลในไทยลีกกับเมืองทอง ยูไนเต็ด จาก พ.ศ. 2556 ถึง 2558 กระทั่งฤดูกาล 2559 จึงได้ถูกผลักดันขึ้นสู่ทีมชุดใหญ่แต่ไม่สามารถแย่งตำแหน่งตัวจริงได้จึงถูกปล่อยยืมตัวไปยังสโมสรพันธมิตรอย่าง บางกอก ในฤดูกาล 2561 และสโมสรฟุตบอลร่วมศึกไทยลีก อุบล ยูไนเต็ด ในฤดูกาลเดียวกันก่อนจะย้ายกลับมาร่วมทัพกิเลนผยองเมื่อจบฤดูกาลและเปิดประเดิมการยิงเชียงรายในสีเสื้อเมืองทอง

ในวันที่ 28 กันยายน พ.ศ. 2562 กรวิชญ์มีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

ในวันที่ 15 ตุลาคม พ.ศ. 2564 กรวิชญ์มีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือก ที่ประเทศมองโกเลีย

 เกียรติประวัติ 
 ทีมชาติไทย รุ่นไม่เกิน 23 ปี
 ซีเกมส์ ไฟล์:Med 2.png เหรียญเงิน (1): ซีเกมส์ 2021
# ศาลเจ้าฮิกาวะ
ศาลเจ้าฮิกาวะ อาจหมายถึง
 ศาลเจ้าฮิกาวะ (อากาซากะ) ในอากาซากะ โตเกียว
 ศาลเจ้าฮิกาวะ (คาวาโงเอะ) ในคาวาโงเอะ จังหวัดไซตามะ
 ศาลเจ้าฮิกาวะ (อะซาบุ-จูบัง) ศาลเจ้าที่มีอยู่จริงและปรากฏในการ์ตูนเซเลอร์มูน
# บาเนซา ปอนเซ
ซิลเบีย บาเนซา ปอนเซ เด เลออน ซันเชซ  เป็นนางแบบชาวเม็กซิโก และนางงามผู้ครองตำแหน่งมิสเวิลด์ 2018 เธอคือชาวเม็กซิโกคนแรกที่ได้ครองมงกุฎมิสเวิลด์

 ชีวิตช่วงต้นและอาชีพ 
บาเนซา ปอนเซ ย้ายไปอยู่กับครอบครัวของเธอที่เมืองกวานาคัวโต หลังจากนั้นเธออาศัยอยู่ที่บ้านเกิดของเธอในเมืองเม็กซิโกซิตีhttps://www.youtube.com/watch?v=PQqVKhYdJYc เพื่อใช้ชีวิตและทำงาน เธอสำเร็จการศึกษาระดับปริญญาตรีสาขาธุรกิจระหว่างประเทศ และปัจจุบันอยู่ในคณะกรรมการบริหารศูนย์บำบัดสำหรับเด็กผู้หญิง เดิมเธออาศัยอยู่เม็กซิโกซิตีhttps://www.youtube.com/watch?v=TUfz5DiF3Kw แต่เธอเรียนที่กวานาคัวโต เธอพูดได้ทั้งภาษาสเปนและภาษาอังกฤษ เธอเรียนจบปริญญาตรีสาขาการค้าระหว่างประเทศที่มหาวิทยาลัยกวานาคัวโต โดยวัตถุประสงค์หลักของ บาเนซา ปอนเซ คือการชนะในเรื่องความงามอยู่เสมอเพราะด้วยวิธีนี้เธอสามารถเปิดโครงการของ « Na Vili » Foundation ซึ่งเธอทำงานอยู่แล้ว เธอมีประกาศนียบัตรด้านสิทธิมนุษยชน เธอเป็นผู้อำนวยการศูนย์ฟื้นฟูสมรรถภาพสำหรับผู้หญิงที่เรียกว่า "Migrantes en el Camino" และเธอยังเป็นผู้บรรยายใน "National Institute of Youth" ในเม็กซิโก ในพิธีก่อตั้งของเธอ เธอได้เสนอโครงการของเธอที่เรียกว่า "Na Vili" https://www.efe.com/efe/espana/gente/la-mexicana-vanessa-ponce-de-leon-se-corona-como-miss-mundo-2018/10007-3837086 ซึ่งมีวัตถุประสงค์เพื่อช่วยให้เด็ก ๆ ของคนงานพื้นเมืองที่อพยพจากรัฐเกร์เรโร ไป กวานาคัวโต

 การประกวด 
 เม็กซิโกส์เน็กซต์ท็อปโมเดล (ฤดูกาลที่ 5) 
ปอนเซเริ่มต้นการประกวดของเธอในฐานะผู้เข้าแข่งขันในรายการ เม็กซิโกส์เน็กซต์ท็อปโมเดล ฤดูกาลที่ 5 ในปี 2014 และเธอเป็นผู้ชนะการแข่งขันในรายการนี้

right|220px|thumb|บาเนซา ปอนเซ ในขณะดำรงตำแหน่งมิสเวิลด์เม็กซิโก 2018
 มิสเวิลด์เม็กซิโก 2018 
ปอนเซได้รับตำแหน่ง มิสเวิลด์เม็กซิโก 2018 ณ วันที่ 5 พฤษภาคม 2018 ณ ซาลอนอิมเปเรียลเดบิยาโตสกานา รัฐโซโนรา โดยมีผู้เข้าร่วมประกวด 32 คน เธอได้รับตำแหน่งและได้รับการสวมมงกุฎโดยอันเดรอา เมซา มิสเม็กซิโก 2017 จากนั้นเธอก็เป็นตัวแทนประเทศเม็กซิโก ในการประกวดมิสเวิลด์ 2018

 มิสเวิลด์ 2018 
ปอนเซเป็นตัวแทนของประเทศเม็กซิโกไปประกวดมิสเวิลด์ 2018 ที่ประเทศจีน โดยเธอสามารถคว้าตำแหน่งมิสเวิลด์ไปครอง และได้รับการสวมมงกุฎโดยมานูชี ชิลลา มิสเวิลด์ 2017 จากอินเดีย และเธอสร้างประวัติศาสตร์ไม่เพียงแต่เป็นมิสเวิลด์คนแรกจากเม็กซิโก แต่ยังเป็นมิสเวิลด์ที่มีอายุมากที่สุดคือ 26 ปี 276 วัน ด้วยการทุบสถิติเก่าจากมิสเวิลด์ 1989 อาเนตา เครกลิกกา จากโปแลนด์ โดยครั้งที่เธอชนะเธอมีอายุ 24 ปี 244 วัน
# ศาลเจ้าฮิกาวะ (อากาซากะ)
ศาลเจ้าฮิกาวะ  เป็นศาลเจ้าชินโตในย่านธุรกิจอากาซากะในโตเกียว ตั้งอยู่บนเนินและล้อมรอบด้วยอาคารสูง สามารถเข้าถึงได้ด้วยการเดินจากสถานีอากาซากะ-มิตสึเกะของโตเกียวเมโทร เป็นหนึ่งในศาลเจ้าฮิกาวะทั้ง 59 แห่งในญี่ปุ่นและเป็นสาขาที่ได้รับความนิยมมากที่สุด
# ศาลเจ้าอาซากูซะ
ศาลเจ้าอาซากูซะ  เป็นศาลเจ้าชินโตที่ตั้งอยู่ในบริเวณเดียวกับวัดอาซากูซะ ในย่านอาซากูซะ โตเกียว ประเทศญี่ปุ่น รู้จักกันในชื่อซันจะ-ซามะ (Sanja-sama, ศาลเจ้าของเทพเจ้าทั้งสามพระองค์) เป็นหนึ่งในศาลเจ้าชินโตที่มีชื่อเสียงที่สุดในโตเกียว

ศาลเจ้าแห่งนี้สร้างขึ้นเพื่อเป็นเกียรติและระลึกถึงชายสามท่านที่ร่วมกันสร้างวัดเซ็นโซ (วัดอาซากูซะ) ขึ้นมา และเป็นหนึ่งในหมู่อาคารของวัดอาซากูซะ ตั้งอยู่ทางทิศตะวันออกของวัดเซ็นโซ โดยมีซุ้มประตูโทริอิอยู่ด้านหน้า
# เอบิซุ (เทพปกรณัม)
เอบิซุ (恵比須, 恵比寿, 夷, 戎, Ebisu) หรือ ฮิรูโกะ (蛭子, Hiruko) ทรงเป็นเทพเจ้าแห่งการประมง, โชคลาภและการทำธุรกิจในความเชื่อของญี่ปุ่น พระองค์เป็นเทพเจ้าพระองค์เดียวที่เกิดจากความเชื่อท้องถิ่นโดยปราศจากอิทธิพลจากเทพเจ้าฮินดูในกลุ่มเจ็ดเทพเจ้าโชคลาภชิจิฟูกูจิง (七福神 Shichifukujin) เทพเอบิซุทรงเป็นพระโอรสของเทพไดโกกูเท็ง เทพแห่งความร่ำรวย เทพเอบิซุมักปรากฏในลักษณะชายร่างท้วม ใบหน้ายิ้มแย้มมีความสุข มักถือปลาหรือคันเบ็ด ในบางแห่งขี่ปลา สวมหมวกทรงแหลม โดยถือว่าปลา (Tai) นั้นหมายถึง โชคลาภ อาหาร ความอุดมสมบูรณ์ ความเหลือกินเหลือใช้ ความมั่งคั่งhttps://www.siamkane.com/เทพเอบิสุ-ebisu-เทพเหลือกินเหลือใช้-จากญี่ปุ่น/ ปลาที่ทรงถือนั้นมีชื่อว่า เอบิซูได (Ebisu Dai)

เทพเอบิซุนิยมเป็นที่เคารพบูชาในหมู่ชาวประมงและผู้ประกอบธุรกิจเกี่ยวกับการประมง เช่น ร้านอาหารทะเล สะพานปลา นอกจากนี้ในบรรดาธุรกิจอื่น ๆ ก็นิยมบูชาท่านและประดิษฐานไว้ภายในร้านค้าของตนนิยมตั้งคู่กับ ไดโกกูเท็ง เทพแห่งความร่ำรวย โดยเฉพาะใน โอซากะและเมืองในภูมิภาคคันไซ ในประเทศญี่ปุ่นมีการจัดเทศกาลบูชาประจำปีอยู่หลากหลายที่ โดยที่เป็นที่รู้จักมากที่สุดคือเทศกาล โทกาเอบิซุ (Toka Ebisu) ในช่วงวันที่ 8-12 มกราคม ของทุกปี

ปัจจุบันเทพเอบิซุปรากฏคุ้นตาในรูปแบบของสัญลักษณ์และเครื่องหมายการค้า เช่น เบียร์เยบิซุ, ย่านเอบิซุในโตเกียว เป็นต้น